Here is a page extracted from Wikipedia that may contain CSS, HTML, and a lot of unformatted text.

Title: Market Street (Sydney)
Content: Market Street  ye una carrera situada en o districto d'afers central de Sydney en Nueva Galas d'o Sud en Australia. Va dende Sussex Street amán de Darling Harbour a l'ueste, dica Elizabeth Street chunto a la gara de St. James a l'este.

Market Street ye localizada en o corazón d'o sector comercial d'o districto d'afers central de Sydney y d'astí prene o suyo nombre. Os dos edificios insignia d'os grans magazens David Jones en Sydney se troban situaus en Market Street, en diagonal a traviés d'a intersección con Castlereagh Street. Market Street forma a muga sud d'o Pitt Street Mall y encluye importants centros comercials como Centrepoint, o Queen Victoria Building y Sydney Central Plaza (que encluye a prencipal botiga de Myer d'a ciudat). O teatro State ye situau entre as interseccions con Pitt y George Street.

Una palanga piatonal a o final de Market street da acceso dreito a Pyrmont Bridge y Darling Harbour. O trafico de Market Street circula d'este a ueste. Bi ha un paso a livel a o fin de Market Street que enlaza a o trafico enta Western Distributor y dimpués enta Ultimo, Pyrmont y Anzac Bridge.

Market Street ye o puesto a on o important chugador de cricket Victor Trumper teneba una botiga d'esportes. Ye en ista botiga a on se facioron una serie de reunions entre Trumper, J J Giltinan y atros ta decicir a creyación d'a New South Wales Rugby Football League.

Referencias

Carreras de Sydney